इक समें हा जिसले अशोक कुमार-देविका रानी, लीला चिटनिस, मीना कुमारी दिलीप कुमार, वैजयंती माला राजकपूर, नर्गिस, नूतन, मधुबाला देवानंद, नूतन, वहीदा रहमान, राजेश खन्ना शर्मिला टैगोर, मुमताज, अमिताभ बच्चन, रेखा, जया भादुड़ी, धर्मेन्द्र हेमामालिनी बगैरा जोड़ियां फिल्म दी सफलता दी गरैंटी समझियां जंदियां हियां। इंदे बाद बी आमिर खान, जूही चावला ते अक्षय कुमार, रवीना टंडन, कैटरीना कैफ तक्कर एह् सिलसिला जारी रेहा। हालांके एह् जोड़ियां बी मतियें फिल्में किट्ठे नेई लब्भियां ब हुन तां लगदा ऐ जे ऐसियां जोड़ियां बना गै नेई करदियां न जेह्‌ड़ियां किश इक फिल्में इच बी किट्ठे लब्भी जान ते जिनेंगी दिक्खने गित्तै दर्शकें दी भीड़ सिनमेघरें तक्कर खचोई आवै। ऐसे इच फिल्मकार बी हुन अपनी हर फिल्म इच नमीं जोड़ियें गी अजमाने इच लग्गे दे न।